cyanic-selkie/wikianc huggingface dataset:
נייג'ל מרטין
קריירת משחק
במהלכה של עונת, לאחר שתי עונות וחצי בהן היה לשוער הבכיר בקבוצה, עשה מרטין את קפיצת המדרגה המשמעותית הראשונה בקריירה, כשחתם במדי קריסטל פאלאס מהליגה הבכירה. מרטין היה לשוער הראשון באנגליה שדמי העברתו הגיעו למיליון ליש"ט, וכבר באותה העונה הוא העפיל עם קבוצתו החדשה לגמר הגביע האנגלי. קריסטל פאלאס הייתה קרובה לזכייה בתואר, אך נוצחה 1-0 על ידי מנצ'סטר יונייטד במשחק חוזר, לאחר שוויון 3-3 בתום הארכה במשחק הראשון. בשני המשחקים עמד מרטין בשער הקבוצה. עונתו המלאה הראשונה בקבוצה, עונת, הסתיימה בהישג מרשים תחת המאמן סטיב קופל ובמקום השלישי בטבלה. אחרי עונה זו חלה ירידה משמעותית ביכולת הקבוצה, שנשרה לליגת המשנה בתום עונת . מרטין נותר בקבוצה ורשם 46 הופעות ליגה בדרך לזכייה באליפות ליגת המשנה ולחזרה לליגה הבכירה תוך עונה בלבד.
מרטין וקבוצתו החזיקו מעמד עונה אחת בלבד בטרם נשרו פעם נוספת לליגת המשנה, ושוב מרטין נותר בקבוצה על מנת לסייע לה להעפיל, אלא שפאלאס סיימה את עונת במקום השלישי, והפסידה בהארכה ללסטר סיטי בגמר פלייאוף ההעפלה. בתום עונה זו, ולאחר שש עונות וחצי במדי הקבוצה, נמכר מרטין וסיים את דרכו במועדון לזכותו 349 הופעות במדי הקבוצה, מתוכן 272 הופעות ליגה. בשנת 2005 נבחר לקבוצת המאה של אוהדי קריסטל פאלאס, כהוקרה על תקופתו המוצלחת במועדון.
לקראת עונת, עבר מרטין ללידס יונייטד מהפרמייר ליג, ובפעם השנייה שבר את שיא ההעברות לשוער באנגליה, עם סכום העברה של כ-2.25 מיליון ליש"ט. מרטין היה לשוער הראשון של הקבוצה, והמעבר ללידס גם החזיר את מרטין לסגל נבחרת אנגליה. לאחר קידומו של עוזר המאמן דייוויד אולירי לתפקיד מאמן הקבוצה בעונת , המשיכה לידס להתמודד בצמרת הגבוהה של הליגה האנגלית, שהגיעה לשיאה עם המקום השלישי בטבלה בעונה שלאחר מכן. במקביל, השתתפה הקבוצה באותה העונה בגביע אופ"א, והעפילה עד לשלב חצי הגמר. הופעותיו הזכורות של מרטין באותו הקמפיין היו בשלב רבע הגמר, בו ניצחה לידס 1-0 את רומא בסיכום שני משחקים, בהם הפגין מרטין יכולת מרהיבה שסייעה לקבוצתו לשמור על רשת נקייה. עונה לאחר מכן, בעונת, היה מרטין לחלק משמעותי בהעפלתה של לידס עד לשלב חצי גמר ליגת האלופות. לידס הקדימה את ברצלונה בשלב הבתים והותירה אותה מחוץ לטורניר, הקדימה את אנדרלכט ואת לאציו בשלב הבתים השני, והדיחה את דפורטיבו לה קורוניה ברבע הגמר, עד שנעצרה על ידי ולנסיה.
יכולתו הגבוהה של מרטין במדי לידס זיכתה אותו שלוש פעמים ברציפות במקום בנבחרת העונה של התאחדות הכדורגלנים האנגלית, החל מעונת. במשך שש עונות היה מרטין לשוער הראשון של לידס, ובהן רשם 207 הופעות ליגה במדי הקבוצה. עם זאת, מחלוקות בין מרטין למאמן טרי ונבלס, שהגיע לקבוצה לקראת עונת, גרמו למרטין לאבד את מקומו בשער הקבוצה. במקביל, היכולת הגבוהה של השוער הצעיר פול רובינסון, אז בן 23 בלבד, גרמה למרטין לסיים את העונה כמחליף וללא הופעות ליגה כלל. בסיום העונה קיבל הודעה על סיום דרכו במועדון.
בפתיחתה של עונת, קיבל מרטין הצעה משתי קבוצות לשמש כשוער המחליף בשורותיהן. מרטין העדיף את הצעתה של אברטון, שם היה ריצ'רד רייט לשוער הבכיר, על פני הצעתה של צ'לסי עם השוער קרלו קודיצ'יני. שישה מחזורים לתוך העונה, סבל רייט מפציעה שהקפיצה את מרטין לעמדת השוער הראשון, אלא שהופעותיו של מרטין בשער הקבוצה הותירו אותו כשוער הראשון גם לאחר החלמתו של רייט. בעונת הפגין מרטין את אחת מעונותיו הטובות בקריירה, על אף גילו המתקדם (היה אז בן 38). אברטון ומרטין סיימו את העונה במקום הרביעי בטבלה, מיקום השיא של הקבוצה בפרמייר ליג אי פעם. עונה אחר כך סבל מרטין מפציעות חוזרות ונשנות, שהגבילו אותו לעשרים הופעות ליגה בלבד. בסיום העונה פרש ממשחק פעיל בגיל ארבעים, בעקבות פציעת קרסול.
נבחרת אנגליה
מרטין ערך את הופעת הבכורה שלו במדי נבחרת אנגליה ב-29 באפריל 1992, במשחק ידידות מול נבחרת חבר המדינות העצמאיות. המאמן גרהאם טיילור העלה אותו כמחליף בדקה ה-80 במקומו של כריס וודס, ומרטין שמר על רשת נקייה בדקות בהן שיחק. המשחק הסתיים בשוויון 2-2. על אף חוסר ניסיונו הבינלאומי, זומן מרטין על ידי טיילור לסגל אנגליה לקראת יורו 1992, בו וודס שימש כשוער הראשון. מרטין לא שותף במהלך הטורניר, אותו סיימה אנגליה כבר בשלב הבתים. במהלך השנה הבאה ערך עוד שתי הופעות בהרכב תחת טיילור, שתיהן במשחקים לא רשמיים.
במשך ארבע שנים מאז ההופעות תחת טיילור, לא שיחק מרטין כלל בשורות הנבחרת. בעונות השיא בקריירה שלו היה לשוער שני בלבד בסגל האנגלי, כשדייוויד סימן היה לשוער הראשון. מרטין, עדיין ללא הופעה במשחק רשמי, זומן לסגל אנגליה למונדיאל 1998, תחת המאמן גלן הודל, אך ראה את סימן משחק לאורך כל הטורניר. הודל העניק למרטין הופעה רשמית ראשונה במסגרת מוקדמות יורו 2000, בניצחון 6-0 על ב-4 בספטמבר 1999.
מרטין זומן על ידי הודל לסגל אנגליה לקראת יורו 2000. הוא פתח את הטורניר על הספסל, אך במשחק האחרון של שלב הבתים מול פתח בהרכב במקומו של סימן הפצוע. טעות של מרטין הובילה לשער שוויון של דורינל מונטאנו, ובהמשך כבשה רומניה שער בפנדל דקה לסיום וגברה על אנגליה 3-2. בעקבות ההפסד, סיימה אנגליה את דרכה בטורניר.
מרטין, שלא שותף עוד תחת המאמן הודל, עלה כמחליף לדייוויד ג'יימס במחצית משחק הבכורה של סוון-יוראן אריקסון כמאמן הנבחרת, ב-28 בפברואר 2001 במשחק ידידות מול. מרטין עצר פנדל באותו המשחק, בדרך לניצחון 3-0. ב-6 באוקטובר 2001 ערך את הופעתו הרשמית האחרונה במדי אנגליה, שנפרדה בשוויון 2-2 עם במסגרת מוקדמות מונדיאל 2002, שבזכותו העפילה לטורניר הגמר. משחקו האחרון במדי הנבחרת היה במסגרת ההכנות למונדיאל 2002, במשחק ידידות מול. מרטין זומן לסגל אנגליה לטורניר, אך שוב נותר על הספסל, כשסימן היה לשוער הראשון.
בסך הכול ערך מרטין 23 הופעות במדיה של אנגליה.
שלום פינצי
שלום פינצי (12 במרץ 1916 - 29 ביולי 1954) היה ממקימי קיבוץ גת, גויס במסגרת התנדבות היישוב לצבא הבריטי במלחמת העולם השנייה לקבוצת צנחני הישוב. צנח כחייל בריטי באירופה הכבושה בידי גרמניה הנאצית ביוגוסלביה, חבר לפרטיזנים היוגוסלבים, השתתף בקרבות, דיווח משם למפקדיו הבריטיים על המתרחש, וחזר בשלום לקראת סיום המלחמה. במלחמת העצמאות היה מפקד קיבוץ גת, והיה בצוות המשא ומתן שנערך בקיבוץ, עם מפקד חזית הדרום יגאל אלון בפגישתו ההיסטורית עם גמאל עבד אל נאצר, בין צה"ל לצבא המצרי המכותר בכיס פלוג'ה על הפסקת הלחימה.
שלום פינצי נספה באסון מעגן.
ילדות ובחרות
שלום פינצי נולד בקרקה (Kreka) שבבוסניה ב-12 במרץ 1916. בגיל צעיר הצטרף לתנועת השומר הצעיר ביוגוסלביה. למד את מקצוע הסתתות לבקשת התנועה, והיה חבר הנהגה ראשית של התנועה ביוגוסלביה. התגייס לצבא יוגוסלביה, ולאחר שחרורו, עבר הכשרה בחווה חקלאית של השומר הצעיר לקראת עלייה לארץ ישראל.
שנים ראשונות בישראל
בשנת 1939 עלה באופן עצמאי בעליה בלתי לגאלית. הצטרף להכשרה בקיבוץ שריד, ועבד בסלילת הכביש לביסאן (לימים בית שאן), ובכבישים אחרים בדרום הארץ. ב-1941 התנדב לפלמ"ח, עבר קורס מפקדים בהצטיינות, ובזכות אישיותו הכובשת גייס רבים לשורות הפלמ"ח.
ב-1942 עלה עם עוד שני חברים, דב גלזר ומשה סלע, לחרוש את אדמות קרן-הקיימת של הקיבוץ המיועד גת, בסמוך לכפר הערבי עיראק אל-מנשייה, ויצר עם תושבי הסביבה הערבים קשרי ידידות וכבוד הדדי. לאחר שלושה חודשים הצטרפו שאר חברי הקיבוץ להתיישבות קבע במקום, אחרי שהייה ארוכה של מספר שנים של הכשרה והמתנה בכפר סבא.
הצניחה באירופה
ב-6 בפברואר 1943 יצא לשליחות חשאית - צניחה מעבר לקווי האויב, מתוך כוונת היישוב העברי לסייע בהצלת יהודי אירופה הכבושה בידי הנאצים. הוא נבחר מקרב מאות מתנדבים לקבוצת צנחני הישוב, שמנתה 37 איש ואישה שגויסו לחיל המודיעין הבריטי. הצבא הבריטי ייעד אותו ואת חבריו לשמש כמודיעים בארצות הכבושות: לדווח על המתרחש בזמן אמת באמצעות מכשיר אלחוט שהיה ברשותם, לדווח ולהציל טייסי בנות הברית שמטוסיהם הופלו בארצות אלה. לצורך כך עבר הכשרה בהפעלת מכשיר אלחוט ואיסוף מידע בשטח אויב. שמו המחתרתי היה בֶּנוֹ פינק.
את האימונים לקראת הצניחה עבר בקהיר שבמצרים ובעיר תוניס (קרתגה) שבתוניסיה. שם בילה תקופות המתנה ארוכות, ואף גיחות ארוכות מעל יוגוסלביה, במטרה לצנוח – שבוטלו לעיתים כשכבר היו מעל היעד מתוך חשש להימצאות חיילים גרמנים במקום הצניחה. מטוניס הועבר יחד עם קבוצת הצנחנים הארץ ישראלים, לעיר בארי ולאי ויס הסמוך לקרואטיה, ששוחררו בינתיים מהכיבוש הגרמני. ביולי 1944, לאחר כשנה וחצי של אימונים והמתנה, צנח במיקלואוש (Mikleuš) בקרואטיה, ומשם צעד 150 ק"מ דרך אזורים שבשליטת הגרמנים, אל כפר ווטצ'נה (Vučani) בחבל מוסלבינה שבקרואטיה, ושם חבר עם הפרטיזנים.
פינצי מספר בספרו:.
באזור מוסלבינה נע פינצי עם הפרטיזנים בין ההרים והכפרים, כשהם לוחמים ומתחמקים מהגרמנים. השתתף בקרבות, ושידר למפעיליו הבריטיים פרטים על המתרחש. הוא פגש טייסים אמריקאים שמטוסיהם הופלו על ידי הגרמנים, ולמזלם צנחו בשטחים שהיו באותה עת בשליטה של הפרטיזנים. הוא נפגש גם עם יהודים מעטים, ביניהם חבר ילדות שהיה אתו בתנועת הנוער הציונית לפני המלחמה, שסיפר לו על השמדת היהודים ביוגוסלביה, כולל בני משפחה וחברים רבים שהכיר.
ב-27 במרץ 1945, לקראת תום המלחמה, כשהגיעו ידיעות על הצבא האדום שמתקדם במהירות ומזנב בגרמנים הנסוגים, עזב בפקודת מפקדיו הבריטיים את קרואטיה במטוס שהעביר פצועים לאיטליה, סיים את שירותו בצבא הבריטי וחזר לקיבוץ גת.
שנותיו בקיבוץ גת
עם חזרתו נבחר פינצי "למוכתר" הקיבוץ ששמר על קשרים עם הכפרים הערביים הסמוכים. בשנת 1946 התחתן עם זהבה קון, פליטה מקרואטיה, שניצלה ברכבת ההצלה של קסטנר שהגיעה לשווייץ, ומשם עלתה לישראל, והצטרפה לחבריה מהתנועה שהיו בקיבוץ גת. שמה של בתם הבכורה, הגר, היה כמחווה לשכנים הערביים דאז של הקיבוץ, ולזכרה של הצנחנית חנה סנש, ששם הצופן המחתרתי בקבוצת צנחני היישוב היה הגר.
במלחמת העצמאות, שימש כמפקד קיבוץ גת שפונה מהילדים ומרבית הנשים לרחובות, ופקד על הגנת היישוב, שהיה בפאתי הקרבות המרים מול הצבא המצרי בעיראק אל מנשייה, קיבוץ נגבה והעיירה פלוג'ה.
ב-11 בנובמבר 1948, אירח שלום פינצי כמפקד בקיבוץ, את מפקד חזית הדרום יגאל אלון בפגישתו ההיסטורית עם גמאל עבד אל נאצר, לימים נשיא מצרים, במשא ומתן על הסכם הפסקת הלחימה עם הצבא המצרי הנצור בכיס פלוג'ה הסמוך לקיבוץ גת.
ב-1950 יצא עם משפחתו לשליחות בצרפת בלה-רוש ליד העיר ליון, לחווה שיועדה לקליטת נוער מצפון אפריקה והכשרתם לעבודה ולהתיישבות בארץ ישראל.
ב-1956 הוקם בית ספר על יסודי – "מוסד חינוכי גת-גלאון", על שם שלום פינצי, שלמדו בו ילדי גת והקיבוץ הסמוך גלאון. המוסד פעל עד סוף שנות ה-70 של המאה ה-20.
ולדימיר פטר
ולדימיר פטר (בהונגרית: Péter Vladimir; בודפשט, 28 ביוני 1947) הוא פסל וצורף יהודי-הונגרי זוכה פרס על שם מיהאי מונקאצ'י, פרס האמן המצטיין. הוא חבר באקדמיה לספרות ואמנויות סצ'ני (1993) (נוסד על ידי האקדמיה ההונגרית למדעים בשנת 1992, עבור נציגי הספרות והאומנויות שלא יוצגו באקדמיה מאז 1949 - עליית הקומוניסטים לשלטון). הוא חבר קבוע בבית הספר לדוקטורט של MOME (אוניברסיטת מוהולי-נאג' לאמנות ועיצוב).
אחיות (סדרת אנימציה)
אחיות (בצרפתית: Les Sisters) היא סדרת הנפשה קומית צרפתית, אשר מבוססת על רצועת קומיקס בעלת אותו שם מאת כריסטוף קזנוב. הסדרה מבוימת על ידי לוק וינסיגרה, ומופקת על ידי Bamboo Production ו-Samka Production. הסדרה עוקבת אחר ונדי ומארי, שתי אחיות שבכל פרק רבות מסתבכות בצרות.
ולדימיר פטר
ביוגרפיה
ולדימיר פטר נולד במשפחה יהודית אמנותית, אמו הייתה מרגיט אנה ציירת, אביו אימרה פטר היה עיתונאי ומבקר אמנות. פטר סיים את לימודיו במחלקה לצורפות של המכללה לאמנויות שימושיות (1968–1973). המאסטר שלו היה הצורף יוז'ף אנגלס. משנת 1983 עמד בראש המחלקה לעבודות מתכת של המחלקה לעיצוב במכללה לאמנויות שימושיות (כיום אוניברסיטת מוהולי-נאג' לאמנות ועיצוב - MOME). הוא היה מעורב באופן פעיל בהקמת מחלקת "יצירת נושאים", בה היה ראש המחלקה הראשון. המחלקה משלבת את עבודתם של שלוש מגמות קודמות (קרמיקה, זכוכית, מתכת). הוא השיג את התואר DLA (דוקטורט) ב-1989 והתמנה לפרופסור באוניברסיטה ב-1997. ראש מחלקה משנת 2001. הוא פרופסור מנחה ברציפות בבית הספר לדוקטורט של MOME.
אחיות (סדרת אנימציה)
בצרפת הסדרה משודרת בערוץ M6, כאשר העונה הראשונה שודרה חל מ-28 באוגוסט 2017 עד שנת 2018, והעונה השנייה שודרה החל משנת 2019 עד שנת 2020. בישראל הסדרה משודרת בדיבוב לעברית בערוץ KidZ, כאשר העונה הראשונה שודרה בשנת 2018, והעונה השנייה החלה להיות משודרת ב-1 ביולי 2020.
ולדימיר פטר
ביוגרפיה
משנות ה-70 היה המייסד של בית הספר לעיצוב מתכת ועיצוב צורות, צורף שמלבד תכשיטיו הייחודיים, בלט גם בפסליו באווירה מיוחדת. בשנת 1975, היה חלק מהקמת קבוצת האמנים Manual. ב-1980, בסיור לימודי בדנמרק, למד את מערכת החינוך ואת מפעל עיצוב הכסף הידוע בעולם "הנס הנסן", והדגמים שלו נכללו בקולקציה של החברה עד 1992. בשנת 1993 הקים מפעל תכשיטים - לימים גלריה - בשם WLADIS, המשמשת להצגת והפצת התכשיטים שעוצבו על ידו תחת שם המותג WLADIS. בנוסף לעיצוב תכשיטים, עיצוב פרסים, גביעים שונים וחפצי שימוש מעשירים גם הם את הרפרטואר שלה. החומר האהוב עליו הוא כסף, הוא מעדיף ליצור ממנו, אבל הוא עובד מצוין גם בחומרים רבים אחרים (אבנים יקרות, אבנים חצי יקרות, אריחים, זכוכית, עצם, עור, טקסטיל, קרטין, ברזל יצוק (חישול), עץ).
אחיות (סדרת אנימציה)
שתי העונות שהופקו לסדרה, כוללות כל אחת מהן 52 פרקים באורך 12 דקות.
ולדימיר פטר
ביוגרפיה
הוא אמן מציג מאז 1970, תערוכת היחיד המשמעותית הראשונה שלו הייתה ב-1977 בגלריה הלאומית של הונגריה. הוא זכה בפרסים בתערוכות עולמיות וביאנלות בינלאומיות עם התכשיטים ועבודות הצורפות שלו. יצירותיו נשמרות באוספים ציבוריים ופרטיים בולטים ( המוזיאון ההונגרי לאמנויות שימושיות, אוסף קוך).
אחיות (סדרת אנימציה)
תקציר העלילה
הסדרה עוקבת אחר שתי אחיות, ונדי בת ה-13 ומארי בת ה-7, השונות בתחומי העניין שלהן, דבר שגורם להן לריב הרבה. בכל פרק האחיות רבות ומסתבכות בצרות, אף על פי שלפעמים הן משתפות פעולה למטרה משותפת.
פורד פלקון XK
פורד פלקון XK (באנגלית: Ford Falcon XK) היא מכונית משפחתית גדולה מתוצרת יצרנית הרכב Ford Australia, חברת בת של פורד אשר יוצר בין השנים 1960–1962 באוסטרליה.
ציפור שותה
ציפור שותה היא דוגמה למשחק מדעי המאפשר להדגים עקרונות וחוקים פיזיקליים וכימיים, במקרה זה חוק הגזים האידיאליים, שיווי משקל מכני, אנתלפיית אידוי, מנוע חום ונוספים. הציפור השותה הומצאה ב-1945 ונרשמה כפטנט ב-1946, הציפור מורכבת משני כדורי זכוכית המחוברים בצינור. צד אחד של הצינור מחובר לקצה הכדור העליון וקצהו השני נמצא בתוך הכדור התחתון שקוע בנוזל. מרבית הכדור התחתון ממולא נוזל אשר נשאב אל הכדור העליון כאשר הציפור מופעלת. הכדור העליון מכוסה בד או לבד שהרטבתו משמשת כמעין דלק לתנועת הציפור.
מהלך עבודה
הנוזל שבתוך הציפור הוא לרוב דיכלורומתאן אשר אינו מהווה סכנה בתוך הכלי הסגור, אולם החומר עצמו חשוד כמסרטן וכמוטגן. בעת יצירת גוף הציפור האוויר שבה נשאב כך שהגז היחיד שבציפור הוא אדי הנוזל. דיכלורומתאן הוא חומר נדיף ביותר, כך שמעבר בין מצב צבירה נוזלי וגזי מתקיים גם בתוספת אנרגיה נמוכה למדי. כאשר ראשה של הציפור טבול במים הוא מתקרר, הגז שבו מתעבה, נפחו קטן והלחץ בצינור קטן מה שגורם לשאיבת הנוזל שבכדור התחתון מעלה.
הציפור מעוצבת כך שכאשר מרבית הנוזל בכדור התחתון היא מאוזנת, אולם כאשר הנוזל נשאב מעלה שיווי המשקל של הציפור מופר וראשה מוטה מטה. כאשר הציפור מאוזנת משתווה לחץ האדים בכדור העליון והתחתון, הנוזל זורם בחזרה לכדור התחתון והתהליך מתחיל שוב.
תנועה נצחית
אמנם נראה כאילו מדובר במכונת תנועה נצחית שאינה דורשת אנרגיה מלבד ההפעלה הראשונית, אולם זהו מנוע חום שמקור התנועה שלו הוא הפרשי הטמפרטורה בין ראש הציפור, המתקרר עקב התאדות המים שנספגו בכיסוי הכדור העליון, לבין הכדור התחתון, לפיכך לאחר שכל המים יתאדו, התנועה תפסיק.
חצי מדינה
חצי מדינה הוא סינגל שהוקלט על ידי הזמרת-יוצרת הישראלית עדן בן זקן. השיר יצא לאור ב-11 באפריל 2019, כסינגל השמיני מתוך האלבום חיים שלי, על ידי חברת התקליטים NMC.
עם יציאתו נכנס השיר אל המקום ה-4 במצעד השירים היומי של רדיו ארצי ואזורי.
רקע וכתיבה
השיר נכתב, הולחן והופק על ידי דולב רם ופן חזות שבעבר עבדו עם עדן בן זקן על להיטים כמו "מלכת השושנים", "תאמין לי", "לזאת שניצחה" וכולי. יוסי חרסונסקי סקר את השיר והעניק לו שלושה כוכבי זהב מתוך חמישה בסך הכל.
השיר מדבר על התמודדותה של בן זקן עם פרשת העירום שעברה עליה - באותה השנה הופץ סרטון שלה ברשתות החברתיות בו היא מחליפה בגדי ים בחנות בגדים שבבעלות השותפות נטע אלחמיסטר ונועה בני (שם ניתן לראות אותה ערומה).
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ
הווידאו קליפ הנלווה שצולם לשיר הועלה לערוץ היוטיוב של בן זקן ב-11 באפריל 2019. בתחילת הקליפ ניתן לראות את בן זקן יורדת במדרגות ביתה, מכינה לעצמה קפה, ולאחר מכן מתיישבת על כיסא עליו מכוונות מצלמות.
נכון לספטמבר 2019, מונה הצפיות של הקליפ עומד על כ-3.7 מיליון צפיות.
הלוויית לוי אשכול
הלוויית לוי אשכול, ראש הממשלה השלישי של מדינת ישראל, נערכה ביום שישי, 28 בפברואר 1969, בחלקת גדולי האומה בהר הרצל שבירושלים, בנוכחות קהל רב. הייתה זו הפעם הראשונה בה הובא ראש ממשלה או נשיא לקבורה בחלקת גדולי האומה. ההלוויה התקיימה יומיים לאחר פטירתו של אשכול, אשר נפטר מהתקף לב בעודו מכהן בתפקיד.
פטירתו של אשכול
לוי אשכול סבל ממחלת לב. ב-3 בפברואר 1969 לקה בהתקף לב, ממנו החלים והחל לחזור בהדרגה לעבודתו כשהוא מקיים חלק מפגישות העבודה במעון ראש הממשלה. בשעות הבוקר של ה-26 בפברואר לקה שוב בליבו ובשעה 07:20 בבוקר, נפטר. לצדו היו רעייתו מרים אשכול ורופאיו פרופסור משה רחמילביץ', ד"ר שטיינר וד"ר בראון.
אשכול הביע בפני מכריו את רצונו להיקבר בקיבוצו, דגניה ב'. עם פטירתו התכנסה הממשלה לישיבה בה הכריעו השרים בעד ההצעה להביאו לקבורה בירושלים משום ש"יהיה בכך משום סמליות אם לוי אשכול ז"ל, אשר בימי כהונתו שוחררה ואוחדה ירושלים, יובא לקבורות בבירה". בעקבות החלטתם זו יצאה משלחת שרים אל בית ראש הממשלה להתייעצות עם המשפחה ולקבלת הסכמתה.
בשעה 12 התכנסה הממשלה בשנית לישיבת אבל, בה מונה יגאל אלון לממלא מקום ראש הממשלה כשהוא יושב לצד כיסא ראש הממשלה המיותם. הממשלה הכריזה על אבל לאומי שיחול מ-27 בפברואר בשעה שש בבוקר ועד תום מסע ההלווייה שיתקיים ב-28 בפברואר ובמהלכו יסגרו בתי השעשועים ברחבי המדינה. שר הפנים משה חיים שפירא הורה על הורדת דגלי המדינה לחצי התורן.
טקס האשכבה ומסע הלוויה
ב-27 בפברואר בשעה שש בבוקר הועבר ארונו של אשכול מבית ראש הממשלה אל רחבת הכנסת. הארון הוצב על כן גבוה שבחזיתו סמל מדינת ישראל ומשני צדיו נרות דולקים ומשמר כבוד של אנשי משמר הכנסת. לאחר הגעתן של בנות המשפחה (בהיעדרה של בתו נועה אשכול שעשתה דרכה מארצות הברית), עברו מרבית חברי הכנסת על הארון ולאחר מכן, מהשעה שמונה בבוקר ועד חצות, ביקרו במקום אלפים רבים מרחבי הארץ. במהלך היום בלטו בציבור המבקרים תושבים ערבים ממזרח ירושלים וכן נוכחותה של אלמנת ראש הממשלה מרים אשכול, שחזרה וניצבה לפני הארון מספר פעמים לאורך היום.
ב-28 בפברואר התקיים ברחבת הכנסת טקס האשכבה לקראת מסע הלוויה. מהלך הטקס כלל מספר שלבים:
משעות הבוקר ולאורך הטקס ומסע הלווייה, ננקטו ברחבי ירושלים אמצעי ביטחון חסרי תקדים ולמעלה מאלפיים אנשי כוחות הביטחון הופקדו על שמירת הסדר. מסע הלווייה נמתח לאורך שלושה קילומטרים ולאורכם הוצבו חיילי צה"ל לאורך הרחובות במרווחים של חמישה מטרים. בנוסף, שוטרים חמושים של משמר הגבול הוצבו על גגות בתים לאורך המסלול והליקופטרים צבאיים חגו מעל שטח העיר.
טקס הקבורה
עם הגעת המסע למתחם הר הרצל נישא הארון אל חלקת הקבר בידי שישה אלופי צה"ל (מרדכי הוד, אריאל שרון, ישראל טל, אהרן יריב, אברהם בוצר ושמואל איל) ושני ניצבי משטרת ישראל (יהודה פראג ואלי דקל). ששת האלופים ניצבו משני צדי הקבר והטקס הרשמי החל:
דוד בן-גוריון נמצא בשנים האחרונות ביריבות קשה עם אשכול וסירב להשתתף בלוייתו.
בטקס הלוויה נכחו נציגים בדרגים פוליטיים ממספר מדינות:
בגמר הטקס נורו שלושה מטחי כבוד וחיילות צה"ל הניחו על הקבר 47 זרי פרחים שנשלחו מטעם רשויות, מוסדות ואישים. בחלקת הקבר הוצב חייל למשמר כבוד ובמהלך השבת נהרו אלפים אל חלקת גדולי האומה לחלוק כבוד לראש הממשלה.
תגובות
יום ההלוויה מראשית הטקסים ברחבת הכנסת ועד תום הקבורה הועברו בשידור ישיר בקול ישראל ובטלוויזיה הישראלית. עם פטירתו של אשכול הוזעקה לירושלים ניידת השידורים המיוחדת לשידורי שדה, אשר החלה להיערך בתל אביב לשידורים המיוחדים שתוכננו לחג הפורים. תוכנית השידורים כולה, למעט מהדורות החדשות, בוטלה עד תום ימי השבעה. חיי המסחר בתל אביב רבתי היו משותקים ביום ההלוויה ובשוק הכרמל סגרו רוכלים את דוכניהם עד גמר הלוויה. מאות הצטופפו ליד חנויות אלקטרוניקה לצפייה בטקס.
עם פטירתו של אשכול החלו להתקבל מברקי ניחומים מנכבדים באזור רצועת עזה. ראש עיריית אל עריש אף עמד בראש משלחת שהגיעה אל משרדי הממשל הצבאי ברצועה. משלחות דומות בראשות שייח'ים ומנהיגי השבטים הבדואים הגיעו אל משרדי הממשלה הצבאי בחצי האי סיני. עקב האבל בוטלו טקסי חג הקורבן שנועדו להיערך בכפרים הערבים שבגליל המערבי ובעיר עכו.
בבתי הספר התקיימו טקסי התייחדות ועקב ביטול שידורי הטלוויזיה הלימודית, בתי ספר הקשורים עמה בתוכנית הלימודים צפו בשידורי הטקסים.
ביחידות צה"ל השונות הודלק נר זיכרון והוקראה פקודת יום של הרמטכ"ל חיים בר-לב שעיקרה קרבתו של אשכול לצה"ל ולחייליו ושותפותו בבניין עוצמתו וכוח הרתעתו של הצבא: "ההתעצמות הרבה והפיתוח הניכר בחילות האוויר והשריון חלו בעת כהונתו כשר הביטחון. בתקופה זו הוכן צה"ל למלחמה באיכות וברמה שבאו לביטוי עליון במלחמת ששת הימים".
לרגל הלווית אשכול הורד הדגל במרכז האו"ם לחצי התורן. ממשלת ארגנטינה הכריזה על יום ההלוויה כיום אבל ודגל המדינה הורד לחצי התורן בכל מוסדות הציבור והצבא.
אן מהעמק הירוק
אן מהעמק הירוק הוא רומן ילדים מאת הסופרת הקנדית לוסי מוד מונטגומרי. פורסם לראשונה ביולי 1939 ידי מקללנד וסטיוארט (טורונטו) וחברת פרדריק א. סטוקס (ניו יורק). זהו הספר העשירי מתוך אחד עשר הכוללים את דמותה של אן שרלי, והחמישי שתורגם ופורסם בעברית. זהו הרומן האחרון של מונטגומרי שפורסם.
מבחינה כרונולוגית, אן מהעמק הירוק מקדים את עמק הקשת בענן, שפורסם שנים קודם לכן. אוסף סיפורים קצרים הבלייתים מצוטטים שנכתב בשנים 1941–1942 אך לא פורסם עד 2009, מסיים את סדרת הספרים על אן.
זכויות היוצרים של הספר בארצות הברית חודשו בשנת 1967.
תקציר העלילה
שבע שנים לאחר בית החלומות של אן, מבקרת אן את חברת נעוריה דיאנה רייט ובתה, אן קורדליה, באבונלי בעקבות לוויית אביו של גילברט בעלה. כשהיא חוזרת לבית מורגן הישן, שנקרא "אינגלסייד" על ידי יושביו, מקבלים את פניה חמשת ילדיה: ג'יימס מתיו ('ג'ם'), הבכור, בן השבע, וולטר קאת'ברט, בן השש. וולטר מחשיב את עצמו לעיתים קרובות לרכרוכי מעט בגלל אהבתו לשירה, התאומות אן ('נאן') ודיאנה ('די'), בנות החמש. התאומות אינן דומות זו לזו. נאן בעלת שיער חום ועיניים בצבע לוז, ודי בעלת שיער אדום ועיניים ירוקות. הבן הקטן הוא שרלי בן השנתיים (נקרא על שם נעוריה של אמו), בן טיפוחיה של סוזן בייקר עוזרת הבית, שטיפלה בתינוק כאילו היה בנה בעת שאן שסבלה מלידה קשה מאוד, נצרכה לזמן התאוששות ממושך.
הספר כולל את הביקור הנורא, הנצחי לכאורה, של דודתו הבלתי נעימה והרגישה מדי של גילברט, מרי מריה בליית. ביקורה היה אמור להימשך רק שבועיים אך נמשך חודשים. הדודה מואילה לעזוב, להקלתה הרבה של המשפחה, רק כשאן פוגעת בה בטעות בעת שהיא מארגנת לה מסיבת יום הולדת בהפתעה.
במהלך הרומן, שמתפרש על פני תקופה של כארבע שנים, נולדת בתם הצעירה של אן וגילברט - ברטה מרילה בליית'. היא נקראת גם רולי-פולי, או בקיצור 'רילה'. הרומן כולל סדרת הרפתקאות שמאירות זרקור על כל אחד מילדיה של אן בזמן שהם עוסקים באי הבנות ובתקלות הנעורים. ברבות מההרפתקאות, ילדי אינגלסייד הכנים והתמימים נופלים ברשת סיפוריהם של ילדים המספרים שקרים כדי להיראות מעניינים יותר. על נאן "עובדת" חברה מבית ספר, המספרת לה שקרים שגורמים לה להאמין שהיא למעשה הוחלפה בלידה ואינה בת ביולגית של משפחתה. וולטר משוכנע על ידי חבר לספסל הלימודים שאמו גוססת. די זוכה לשני סיפורים, שבשניהם היא מתיידדת עם תלמידות בית ספר שמרמות אותה. בסיפורים אחרים, הילד הבכור ג'ם מתמודד עם אובדן חיית מחמד, והילד הצעיר רילה מקבל איכשהו את הרושם שזוהי בושה גדולה להיראות בציבור נושאת עוגה, ומתאמצת מאוד להימנע מכך. בנם החמישי של הבלייתים - שרלי, נוכח בספר, אך באופן מוזר לא זוכה לסיפור "זרקור" סולו משלו, התעלמות שחוזרת על עצמה גם בעמק הקשת-בענן, הכרך הבא בסדרה.
בסוף הספר, אן דואגת שגילברט התרחק ממנה ואולי לא אוהב אותה יותר. היא וגילברט מבלים ערב לא נעים עם האלמנה חסרת הילדים כריסטין סטיוארט, האקסית של גילברט (לדעתה של אן) ואהבתו המוקדמת מימי לימודיהם בריצ'מונד. במהלך הערב, לנוכח הערה של כריסטין היא לפתע מבינה כמה עייף גילברט נראה, ומתחילה לתהות אם היא זו שלוקחת את גילברט כמובן מאליו. בהמשך מסתבר שהיא טועה ושחוסר תשומת הלב של גילברט נגרמת מדאגה לאחד ממטופליו. הוא מפתיע את אן עם מתנת יום נישואין והבטחה לטיול לאירופה לקונגרס רפואי.
סִדרָה
מונטגומרי המשיכה את סיפורה של אן שרלי בסדרה של ספרי המשך. הם רשומים לפי סדר גילה של אן בכל רומן.
יחסי ניו זילנד–פפואה גינאה החדשה
יחסי ניו זילנד–פפואה גינאה החדשה הם היחסים הדיפלומטיים שבין ניו זילנד לפפואה גינאה החדשה. שתי המדינות חברות בחבר העמים הבריטי.
היסטוריה
ניו זילנד ופפואה גינאה החדשה הן שתי מדינות של באוקיינוס השקט עם היסטוריה משותפת בכך שניו זילנד והטריטוריה של פפואה נשלטו על ידי הממלכה המאוחדת (בעוד גרמניה שלטה על גינאה החדשה הגרמנית). במהלך מלחמת העולם השנייה לחמו חיילים ניו זילנדים בקרב על האיים הירוקים. בשנת 1949, אוסטרליה הקימה ממשל משותף על שני השטחים שנקרא הטריטוריה של פפואה וגינאה החדשה. בספטמבר 1975 קיבלה פפואה גינאה החדשה עצמאות מאוסטרליה. זמן קצר לאחר מכן, ניו זילנד כוננה יחסים דיפלומטיים עם פפואה גינאה החדשה.
ניו זילנד ופפואה גינאה החדשה הם חברות פעילות בפורום איי האוקיינוס השקט. נערכו ביקורים רבים של מנהיגי שתי המדינות. ראש ממשלת ניו זילנד, ג'סינדה ארדרן, ביקרה בפורט מורסבי בנובמבר 2018. בפברואר 2020 ערך ראש ממשלת פפואה גינאה החדשה ג'יימס מרפה ביקור ממלכתי בן ארבעה ימים בניו זילנד.
מאז 2001, פפואה גינאה החדשה מארחת את מרכז העיבוד האזורי מאנוס באי מאנוס שהוקם על ידי אוסטרליה, שמטרתו לעצור את הגעתם הימית של מבקשי מקלט לאוסטרליה. בשנים האחרונות, ניו זילנד הציעה לקבל פליטים שנתקעו באי מאנוס.
יחסי סחר
בשנת 2018 הסתכם המסחר בין שתי המדינות ב-257 מיליון דולר ניו זילנדי. הייצוא העיקרי של ניו זילנד לפפואה גינאה החדשה כולל: מכונות וציוד חשמלי, מוצרי בשר, מוצרי חלב ומוצרי בעלי חיים. הייצוא העיקרי של פפואה גינאה החדשה לניו זילנד כולל: נפט, קפה, דיקט או לוחות פורניר. פפואה גינאה החדשה היא שוק יצוא הסחורות השני בגודלו בניו זילנד באוקיינוס השקט (אחרי פיג'י).
מונטוורדה
מונטוורדה היא קהילה קטנה במחוז פונטארנס בקוסטה ריקה, השוכנת על רכס ההר קורדיירה דה טילרן. מונטוורדה שוכנת כארבע שעות נסיעה מאזור העמק המרכזי במדינה, והיא אחד מיעדי התיירות האקולוגית הגדולים במדינה. באזור זה נמצאת גם שמורת הטבע יער העננים ״נוּבּוֹסוֹ״ ועוד אטרקציות טבע, המושכות מספר לא מבוטל של תיירים וחוקרי טבע.
נשיונל ג'יאוגרפיק כינה את שמורת הטבע נוּבּוֹסוֹ "התכשיט בכתר יערות העננים" בעולם. מגזין ניוזוויק דירג את מונטוורדה במקום 14 בעולם ברשימת "המקומות שצריך לזכור לפני שייעלמו". בסקר שנערך בקוסטה ריקה, מונטוורדה נבחרה לאחת מ"שבעת פלאי הטבע של קוסטה ריקה".
בסביבת מונטוורדה גם נמצאת העיירה הגדולה והמרכז התיירותי סנטה אלנה, וכן השכונה הסמוכה של בתים ועסקים סרו פלאנו, קהילת מונטוורדה, שמורות טבע רבות ואטרקציות באזור הרחב.
אקלים
מונטוורדה ממוקמת בגובה 1,400 מטר מעל פני הים, והיא ערפילית, לחה ומרובת רוחות, עם טמפרטורה שנתית ממוצעת של 18 מעלות צלזיוס (Nadkarni 2000: 17). ממוצע הגשמים השנתי כ-3,000 מ״מ. הלחות נעה בין 74% ל-97% (Nadkarni 2000: 34).
היסטוריה
ממצאים פרה-קולומביאניים שונים מעידים על קיומן של אוכלוסיות קטנות של תרבות הילידים האמריקאים קלוביס, שחיו בכפרים באזור סביב שנת 3000 לפנה״ס. בין בערך 3300 עד 2000 לפנה״ס, חלה ירידה באוכלוסיית השבטים באזור אָרֶנָאל. שבטים סמוכים אלה הקימו מחדש כפרים באזור בין 2000 ל-500 לפנה״ס. החקלאות התגברה בתקופה של 500 לפנה״ס עד 300 לספירה, כאשר חברות צ׳יף תפסו את מקומן של חברות שבטיות קטנות. ניתן למצוא ממצאים לפיתוח חקלאי הכולל ביעור יערות אינטנסיבי ויסודות מבני אבן המתוארכים לתקופה זו. חפצים מאבן ירקן הפכו למאפיינים בולטים של כפרים אלה. בשנים 300–800 לספירה, חברות צ׳יף מורכבות החליפו חברות פשוטות יותר, והופיעו כפרים מורכבים יותר, עם בתי קברות, כיכרות ציבוריות, עבודות זהב ומסחר וסכסוכים בין שבטיים. סביב שנת 1300 חלה ירידה כללית באוכלוסייה, ככל הנראה כתוצאה מפעילות חזקה יותר בהר הגעש ארנל. :408–409
לאחר הגעת הספרדים לחופי קוסטה ריקה בשנת 1502, הארץ סבלה ממלחמה שנמשכה שני דורות. אוכלוסיות הילידים בכל הארץ צנחו, מכ-400 אלף לכ-80 אלף איש, בתוך מעט יותר מ-50 שנה. עם זאת, בניגוד לשכנותיה ניקרגואה ופנמה, קוסטה ריקה לא הניבה לקולוניסליאסטים כמויות משמעותיות של כוח-עבודה ילידי או משאבים, וכך האזור חווה התיישבות ספרדית איטית בהרבה בהשוואה למושבות ספרדיות רבות אחרות.
כיום
בשנים האחרונות מספר התיירים הולך וגדל במהירות, נתון שמושך מספרים עצומים של קוסטה-ריקנים מעיירות וערים אחרות לעבור למונטוורדה. כיום, כ-250 אלף תיירים בשנה מבקרים במונטוורדה. בשנים האחרונות חל שיפור בהגעת סחורות ובשירותים, כולל סלילת כבישים חלקית. ב-2007 בחרו קוסטה-ריקנים במונטוורדה לאחד מ״שבעת פלאי קוסטה ריקה״, לצד אי הקוקוס, הר הגעש ארנל, הר צ'יריפו, נהר סלסטה, הפארק הלאומי טורטוגרו והר הגעש פּוֹאָס.
דמוגרפיה
כמו ברוב קוסטה ריקה, השפה הרשמית והנפוצה היא ספרדית. עם זאת נפוצה דו-לשוניות, בשל נוכחותם של קווייקרים ושלושה בתי ספר המלמדים לפחות חלקית באנגלית.
האוכלוסייה של קהילת מונטוורדה מונה בין 250 ל-750 תושבים, מתוכם רק כ-50 קווייקרים. בסנטה אלנה, העיירה המפותחת ביותר באזור, שתושביה בעיקר קוסטה-ריקנים, יש 6,500 תושבים קבועים נכון למפקד האוכלוסין האחרון.
טבע
בשל יערות הענן ויערות הגשם באזור, מונטוורדה הפכה לחלק מרכזי ממסלוליהם של תיירים בקוסטה ריקה, על אף הגישה הקשה אליהם. מבין רבע מיליון התיירים במונטוורדה כל שנה, כ-70 אלף מבקרים בשמורת הטבע הזו.
האזור סביב הכניסה לפארק יער העננים הוא המטויל ביותר וכולל שישה שבילים עיקריים באורך כולל של 13 ק"מ, מטופחים ונגישים מאוד. בשמורה יש רשת גדולה של שבילים פחות נגישים המגבילים את מספר המטיילים וכן מספר תחנות מחקר.
ממערב למונטוורדה נמצאת שמורת הטבע ״בוסקה אטרנו דה לוס ניניוס״ (״יער העד של הילדים״), פרויקט הממומן על ידי בתי ספר וילדים מכל העולם. זוהי השמורה הגדולה ביותר באזור, בשטח 220 קמ״ר. צפונה משם נמצאת שמורת סנטה אלנה. אזור זה מושך פחות תיירים משמורת מונטוורדה, אך מציע תחנת שדה ונופים של הר הגעש ארנל.
שמורת יער העננים נובוסו
שמורת יער העננים העצומה בשטחה, 105 קמ״ר, היא מוקד המשיכה העיקרי באזור, בעיקר בזכות הסביבה הבתולית והחצי-בתולית המצוינת שלה והמגוון הביולוגי יוצא הדופן. מדענים קבעו שאזור זה מהווה בית ל-500 מיני סחלבים – הריכוז הגדול ביותר של סחלבים בכדור הארץ, ומהם 34 התגלו לאחרונה. נמצאו שם 58 מיני דו-חיים, כולל הקרפדה הזהובה המקומית שנכחדה. האזור מהווה גם נקודת עצירה ל-91 מיני עופות נודדים. הקצאל הוא עוף החי שם עונתית. 134 מיני היונקים באזור כוללים חיות מאמריקה הצפוני והדרומית, בהם שישה מיני חיות כיס, שלושה מיני אונדטרה, לפחות 58 מיני עטלפים, שלושה מיני פרימטים, שבעה מיני דלשינאים, שני מיני ארנבים, מרמיטה, שלושה מיני סנאים, קוצן, לפחות 15 מיני עכבריים, דורבן, אגוטי, פאקה, שני מיני כלביים, חמישה סמוריים, ארבעה מיני רקוניים, שישה מיני חתוליים, שני מיני חזירי בר, שני מיני אייליים, וטפיר.
28 בפברואר
28 בפברואר הוא היום ה-59 בשנה בשבוע ה-9 בלוח הגרגוריאני. עד לסיום השנה, נשארו עוד 306 ימים (307 בשנה מעוברת).
פנטסומיה X
תוספת של 3 כרומוזומי X (פנטסומיה X), הידועה גם בשם 49,XXXXX, היא שבה לנקבה יש חמישה, ולא שני עותקים של כרומוזום X. פנטסומיה X עשויה לגרום ל, מוגבלות שכלית, שינויים בתווי הפנים, מומי לב, שינויים במבנה השלד, והפרעות פריון. המצב נדיר במיוחד, ושכיחותו המשוערת באוכלוסייה בין 1 ל-85,000 ל-1 ל-250,000. התסמונת מופיעה אצל נשים בלבד.
לתסמונת יש מגוון גדול של סימפטומים, ולכן אין לה תיאור אחיד שלהם. אף על פי שהתסמונת מתאפיינת במוגבלות משמעותית, רק מעטים מהמקרים מאובחנים ולכן קשה להסיק מסקנות לגבי ביטויי התסמונת והפרוגנוזה שלה. בנוסף, לעיתים תוספת של 3 כרומוזומי X עלולה להיחשב כהפרעה כרומוזומלית נפוצה יותר כמו תסמונת דאון או תסמונת טרנר.
התסמונת אינה עוברת בתורשה, היא נגרמת בשל אירוע אקראי שקורה בזמן התפתחות תאי הרבייה. במקרים נדירים, זה עשוי להיות קשור לפסיפס הכרומוזומלי של ההורה. הקריוטיפ שקיים בפנטסומיה X נקרא 49,XXXXX, והוא מייצג את 49 הכרומוזומים שנצפו בהפרעה בהשוואה ל-46 בהתפתחות רגילה.
תסמינים
המאפיינים הקליניים העיקריים של פנטסומיה X הם מוגבלות שכלית, קומה נמוכה, שינויים במבנה הפנים והשרירים ומומי לב מולדים. בדרך כלל התסמונת מתבטאת במוגבלות שכלית ברמה בינונית, רמה זו של מוגבלות מאופיינת ביכולת קוגניטיבית הדומה לזו של ילדים בגילאי שש עד שמונה. הלוקות בתסמונת יכולות לרכוש מיומנויות חיים ותעסוקה בסיסית בעזרת תמיכה.
התסמונת יכולה לגרום למומים בלב, ללוקות בתסמונת יש שיעור גבוה יותר של מומי לב מולדים מלכל הפרעה כרומוזומלית אחרת, כאשר ל-56.5% מהחולות המתועדות יש מום לב כלשהו.
בעיות רפואיות פנימיות אחרות המתועדות לעיתים קרובות כוללות מומים בכליות ובשתן
מבחינה פסיכולוגית בנות ונשים עם ההפרעה מתוארות לעיתים קרובות כביישניות ומשתפות פעולה. תכונות אשר באות לידי ביטוי גם בתסמונות אחרות שכוללות תוספות של כרומוזומי X. העיכובים ההתפתחותיים עלולים לגרום לקושי בתקשורת, וכתוצאה מכך לתסכול ולהתפרצויות זעם. אך, באופן כללי, התסמונת אינה קשורה לבעיות התנהגותיות חמורות.
גורמים
התסמונת נגרמת על ידי תהליך שדרכו נוצרים תאי רבייה (ביצים או זרע) עם יותר מדי או מעט מדי כרומוזומים. בתהליך זה, כרומוזומים הומולוגיים או כרומטידות אחיות לא מצליחים להיפרד כראוי בעת ייצור תאי הרבייה. בטטרסומיה ופנטסומיה של כרומוזומי מין, הכרומוזומים הנוספים עוברים באופן עקבי מהורה אחד. ובמקרה הספציפי של התסמונת הזו, כל המקרים הידועים ירשו את הכרומוזומים הנוספים מהאם.
אי-הפרדה קשורה לגיל מתקדם של האם, אבל ההשפעה של גורם זה על פנטסומיה X אינה ברורה. פנטסומיה X אינה עוברת בתורשה ואינה נגרמת על ידי גורמים סביבתיים. עם זאת, במקרים נדירים, פנטסומיה X עשויה להיות קשורה לפסיפס כרומוזומלי של ההורים.
השתקה של כרומוזום X היא גורם מרכזי לפנטסומיה X.
דרכי אבחון
תוספת או חוסר בכרומוזומים כגון פנטסומיה X מאובחנים בתהליך של קריוטיפ, או בדיקת כרומוזומים (בדיקות למציאת שינויים בגנום). לא ניתן לבצע אבחנה על בסיס פנוטיפ (התבטאותן של תכונות על פי ההרכב הגנטי) בלבד, מכיוון שתסמונות אחרות מבוטאות באופן דומה.
הפנוטיפ של פנטסומיה X אינו ספציפי להפרעה, ומצבים רבים אחרים יכולים להוות אבחנה מבדלת. למשל, טטרסומיה X, הפרעה שבה לילדה או לאישה יש ארבעה עותקים של כרומוזום X. עם זאת, הפנוטיפ של פנטסומיה X חמור יותר מזה של טטרסומיה X, כיוון שבפנטסומיה X מנת המשכל נמוכה יותר והשינויים החיצוניים מובהקים יותר. לתסמונת הזו יש גם מאפיינים נוספים שאינם שכיחים בטטרסומיה, כגון נמוכות קומה.
אבחנה מבדלת פוטנציאלית נוספת היא תסמונת דאון. המאפיינים של שני המצבים חופפים, וייתכן שחלק מהבנות עם פנטסומיה X אובחנו בתסמונת דאון לפני הבירור הגנטי. לחלק מהמקרים של פנטסומיה X הייתה היסטוריה משפחתית של תסמונת דאון, מה שעורר השערות על כך שהתסמונות עלולות להיות גנטיות. השערה נוספת שהדבר העלה הייתה שזה עשוי להצביע על כך שחלק מהחולות שאובחנו עם תסמונת דאון על בסיס פנוטיפ עשויות להיות למעשה בעלות פנטסומיה X.
הפנוטיפ של פנטסומיה X הושווה גם לזה של תסמונת טרנר, המאופיינת בכך שלנקבה יש עותק אחד של כרומוזום X. הן טרנר והן פנטסומיה X הן הפרעות אצל נשים בלבד המאופיינות בקומה נמוכה, מומי לב והתפתחות לא תקינה של התבגרות. עם זאת, הלקויות השכליות שנצפו בפנטסומיה X נדירות בתסמונת טרנר.
פרוגנוזה
הפרוגנוזה ארוכת הטווח של פנטסומיה X אינה ברורה, בשל השכיחות הנמוכה שלה. אף על פי שחלק מהסקירות טוענות לפרוגנוזה לא טובה עקב הפגמים המולדים שנצפו במקרים חמורים, ישנן קבוצות תמיכה המדווחות על תסמינים קלים יותר מהמקובל בספרות הרפואית, כולל מבוגרים עם פנטסומיה X במצב בריאותי סביר. ספקטרום החומרה של התסמונת משתנה. קיים צורך קבוע בתמיכה, אך חלק מהנשים דיווחו על יכולת לעבוד במשרה חלקית ולנהל חלק מענייניהן בחיים האישיים. עבור הפרעות טטרסומיה ופנטסומיה של כרומוזומי מין בכללותם, הפרוגנוזה הטובה הייתה קשורה לתמיכה הורית חזקה. נערות ונשים עם פנטסומיה X שהמטפלים שלהן תמכו בהם וניסו לעזור להן להצליח דווחו כמי שהגיעו להישגים ברמות אישיות וחברתיות גבוהות יותר מהתיאור שמופיע בספרות הרפואית.
היסטוריה
פנטסומיה X אובחנה לראשונה בשנת 1963, בילדה בת שנתיים שעברה בדיקת קריוטיפ בשל מוגבלות שכלית חמורה. באותו הזמן, נרשמו ארבעה מקרים של תסמונת XXXXY.
אינדונזיה במשחקים האולימפיים לנוער
אינדונזיה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האינדונזיים שלושה מדליות ארד. היא מעולם לא השתתפה במשחקי החורף האולימפיים לנוער.
אולימפיאדת הנוער סינגפור (2010)
המשלחת הראשונה של אינדונזיה למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשבעה ענפי ספורט. המשלחת זכתה במדליית ארד יחידה. המשלחת הגיעה להישגים בענף ההרמת משקולות עם זכייה במדליית ארד בקטגוריית עד 53 ק"ג לנערות וסיום במקום החמישי בקטגוריית המשקל עד 62 ק"ג לנערים, ובענף הבדמינטון עם העפלה לרבע הגמר בטורניר היחידים לנערים. ספורטאי המשלחת השתתפו גם בענפים אופניים, קשתות ושחייה. המשלחת סיימה במקומות האחרונים בענפים טאקוונדו וטניס.
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר שאינדונזיה שלחה עד כה. המשלחת מנתה 27 ספורטאים שהתחרו בעשרה ענפים. המשלחת זכתה במדליית ארד יחידה. המשלחת הגיעה להישגים בענפים בדמינטון עם זכייה במדליית ארד בטורניר הנערים והעפלה לרבע גמר בטורניר הנערות, בהרמת משקולות עם סיום במקום הרביעי בקטגוריית משקל עד 63 ק"ג לנערות, ובשחייה עם העפלה לגמר במשחה 200 מטר בסגנון שחיית פרפר לנערות. ספורטאי המשלחת התחרו גם בענפים אתלטיקה, חתירה, כדורעף חופים, קליעה, קשתות ושיט. נבחרות הכדורסל לנערים ולנערות סיימו במקומות האחרונים בטורניר.
מדליות לפי משחקים
width="20px"|
אריסטרך לנטולוב
אריסטרך לנטולוב (ברוסית: Аристарх Лентулов;  16 בינואר 1882 - 15 באפריל 1943) היה אמן אוונגרדי רוסי בסגנון הקוביסטי שעבד גם על תפאורה בסגנון הנ"ל.
ביוגרפיה
אריסטרך לנטולוב נולד בעיירה ניז'ני לומוב במחוז פנזה, רוסיה, למשפחתו של כומר כפרי. הוא למד אמנות בבתי הספר לאמנות פנזה וקייב מ-1897 עד 1905, ולאחר מכן בסטודיו הפרטי של דמיטרי קרדובסקי בסנט פטרסבורג ב-1906.
הוא התגורר במוסקבה משנת 1909, והיה ממייסדי אגודת האמנים האוונגרדיים, קבוצת נסיך יהלום. קבוצה זו נשארה פעילה עד 1916.
לנטולוב גם הקים קבוצה נוספת, עם ולדימיר מיאקובסקי וקזימיר מלביץ'. הם יצרו אמנות סאטירה שהייתה אנטי-אוסטרית ואנטי-גרמניה. האמנות שאבה השראה מהפולקלור הרוסי ואמנות הלובוק. האמנות של לנטולוב עצמו קיבלה השראה רבה מארכיטקטורה רוסית מסורתית ועממית.
בימי טרום המהפכה, לנטולוב היה מעורב באופן פעיל בפרויקטים תיאטרליים שונים, בעיצוב הצגות בתיאטרון קאמרני (הנשים העליזות מווינדזור, 1916) ותרם תפאורות להפקה של "פרומתאוס" מאת סקריאבין בתיאטרון הבולשוי ב-1919.
ב-1928 נכנס לנטולוב לאגודת האמנים של מוסקבה, שכללה אמנים שהיו קשורים בעבר לקבוצת ג'ק היהלומים. הוא הפך ליושב ראש האגודה וגם התחיל ללמד בבית הספר הרוסי לאמנות וטכנית.
לנטולוב נפטר במוסקבה ונקבר בבית הקברות וגאנקובו.
באר מלחן
באר מלחן (בערבית: بير ملحان) היא באר מים הנמצאת באפיק נחל מלחן, כ-10 ק"מ דרומית לנמל התעופה עובדה.
קוטר הבאר 3.5 מטר, עומקה 8 מטר והיא מכוסה במבנה בטון. מימי הבאר מליחים. בסמוך לבאר חניון לילה.
הבאר נבנתה בתקופת המנדט, על מנת לספק מקום לעצירה בצומת דרכים חשוב בין הערבה לבקעת עובדה. הבאר שימשה בדואים להשקיית עדריהם עד לשנות ה-80 של המאה ה-20. עם התמעטות אוכלוסיית הבדואים במרחב, פסק השימוש בבאר.
סנטה מריה (כף ורדה)
סנטה מריה (בפורטוגזית: Santa Maria) היא עיר שנמצאת במחוז סאל שבכף ורדה.
גאוגרפיה
העיר ממוקמת כ-197 ק"מ מעיר הבירה פראיה.
כלכלה
כלכלת סנטה מריה מבוססת על דיג ותיירות.
תנועה ותחבורה
העיר ממוקמת ליד הכביש EN1-SL-01. בנוסף, יש סוכנות להשכרת רכב ותחנת דלק בעיר.
וילתריום
וילתריום (שם מדעי: Huilatherium) הוא סוג של יונק נכחד, שחי באמריקה הדרומית והשתייך לסדרה הקדומה נוטונגולאטויים. יונק זה היה קרובו של ההומלודותריום, והוא חי באזור קולומביה וצפון אמריקה הדרומית של תקופת המיוקן לפני 15.9 עד 11.8 מיליון שנה מזמננו. הוא התגלה במשלחת לקולומביה בשם "קבוצת הונדה", אשר חשפה מאובנים של יצורים רבים מקולומביה באזור הקרוי "לה ונטה". במקור הוא נקרא "Laventatherium", עקב התצורות בהם התגלה, אך השם לא עמד בכללי "הוועדה למתן שמות מדעיים" - ICZN. עקב זאת הוא קיבל את שם מחוז וילה, בו התגלו המאובנים (מילולית: "הבהמה של מחוז וילה").
יונק קדום זה היה קרובם של הטוקסודוניים, והיה כמותם בעל מבנה גולגולת רחבה ונמוכה בעלת ניבים בולטים יחסית ושיניים חותכות שהתגמדו באופן בולט, מה שמרמז על תזונה צמחונית. היונק הקדום הגיע למשקל 800 קילוגרם בקירוב, והיה בעל פרסות על רגליו.
כלי נשק אקוסטי
כלי נשק אקוסטי (נקרא גם צעקה או תותח קול) הוא מכשיר אשר משמיע צליל חזק מאוד למרחקים ארוכים. המכשיר משמש לפיזור הפגנות באמצעות השמעת רעש בעוצמה חזקה מאוד (בדרך כלל למעלה מ-110 דציבלים) ובכך הוא גורם להפגנות ולהתקהלויות להתפזר, אך נמצא בשימוש גם במלחמות ובסירות. כלי הנשק האקוסטים עלולים לגרום לכאבי ראש, בחילות, צלצולים באוזניים, הקאות, סחרחורות ואף ללקות בשמיעה, ולכן השימוש בהם שנוי במחלוקת רבה.
היסטוריה
מגבירי קול שונים נמצאים בשימוש במשך מאות שנים (לעיתים בניווט של סירות או של סיירות צבא), אך טכנולוגיה זו הפכה לנשק למטרת פיזור הפגנות בתחילת שנות התשעים. נשק זה, שמסוגל לשדר צלילים חזקים למרחקים ארוכים מאוד, הופעל לראשונה בעיראק בידי הצבא האמריקאי בשנת 2004, ולעיתים נעשה שימוש במכשיר הנקרא LRAD (ראשי תיבות של Long-range acoustic device), אך גם במכשירים תת-קוליים (Infrasonic), שהשימוש בהם עושה צלילים בתדרים גבוהים מאד, אשר גורמים לכאבי ראש ולהתפזרות.
רפובליקה סובייטית
יש לציין שרפובליקה סובייטית היא שיטת ממשל ; אמנם המושג מתייחס לרוב לרפובליקות ברית המועצות, שיטת הממשל "רפובליקה סובייטית" לא יושמה בהן במלואה.
ליגת הנערות בכדורגל (רוסיה)
הליגה נוסדה ב־2021. בעונת הבכורה, היו בה 8 קבוצות מחלקות הנוער של קבוצות אליפות רוסיה בכדורגל נשים.
מבנה ושיטת המשחקים
פורמט הליגה דומה מאוד לזה של ליגת הכדורגל לנשים.
בליגה משתתפות 9 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה. הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי מספר הנקודות הכולל שכל קבוצה השיגה. במצב של שוויון נקודות המיקום יקבע לפי הפרש השערים. במקרה של שיוון בהפרש יקבע המיקום לפי מספר הניצחונות ובמקרה של שוויון גם כאן המיקום הסופי יקבע על פי מספר השערים אשר הובקעו לזכות כל קבוצה.
בתום העונה הקבוצה שממוקמת במקום הראשון בטבלה מוכתרת כאלופה.
יחסי אריתריאה–צרפת
יחסי אריתריאה–צרפת הם היחסים הנוכחיים וההיסטוריים בין אריתריאה לצרפת.
סקירה כללית
היחסים בין צרפת לאריתריאה החלו באוגוסט 1992 עם ביקורו של ברנאר קושנר, שר הבריאות והפעולה ההומניטרית, שהיה השר האירופי הראשון שנסע לאריתריאה לאחר תום מלחמת העצמאות של אריתריאה. בעקבותיו התרחש במאי 1994 ביקורו של איסאייס אפוורקי, ביקורו הרשמי הראשון של נשיא אריתריאה במדינה אירופית. מאז נשמרו ערוצי דיאלוג עם אריתריאה דרך שגרירות צרפת באסמרה.
יחסים כלכליים
הסחר בין צרפת לאריתריאה מוגבל ביותר. הייצוא הצרפתי כולל ציוד תעשייתי וחקלאי, כמו גם כימיקלים וקוסמטיקה. מסטיק ערבי מהווה 98% מהיבוא הצרפתי מאריתריאה. באופן דומה, ההשקעות הצרפתיות היחידות באריתריאה מקורן בכניסתה של טוטאל בשנת 1994 לסניף השיווק והשירותים. זוהי המפעילה השנייה בגודלה בשוק עם נתח של 46%, מאחורי חברת Tamoil הלובית.
פרדגונד
פרדגונד (גם פרדגונס, פרדגונדה ופרדגונדיס - Fredegund או Fredegunda, בלטינית: Fredegundis, בצרפתית: Frédégonde; נפטרה ב-8 בדצמבר 597) הייתה אשתו של המלך המרובינגי כילפריך הראשון מסואסון.
ביוגרפיה
כל המידע עליה מגיע מכתביהם של ונאנטיוס פורטונאטוס וגרגוריוס מטור.
נולדה ככל הנראה במונטדידיה (Montdidier) שבמחוז מוזל לפקיד המלך בשם ברונולף מקמברי (Cambrai) שקיבל לאחר נישואיה תואר רוזן ולקלותילד (Chrotechilde).
בעת שהמלך כילפריך נלחם בסקסוניה נגד אחיו זיגיברט הראשון, ילדה אודוברה בת לכילפריך. פרדגונדיס ניצלה את תמימותה של אודוברה ושכנעה אותה להיות הסנדקית של בתה כילדזינד, בתואנה כי אין נאצלה ממנה ואין ראויה ממנה להיות סנדקית של נסיכה כה חשובה. העובדה שאודוברה הייתה הסנדקית של בתה עצמה ובשרה, מנעה ממנה לקיים חיי אישות עם המלך (אסור לסנדקית שהיא האם הרוחנית לקיים יחסים עם האב הביולוגי, יחסים אלו נחשבים בעיני הכנסייה כגילוי עריות).
כילפריך אמנם שילח את אודוברה אולם התחתן ב-566 עם הנסיכה הוויזיגותית גלסוינטה (Galswintha) לאחר שהבטיח לאביה כי לא ינשא לנשים נוספות כל עוד הוא נשוי לגלסוינטה. גלסוינטה לא הייתה שבעת רצון מהעובדה שכילפריך נואף עם פילגש ורצתה לחזור לבית אביה, ובכך הייתה גורמת להעברת אדמות פרנקיות לידי הוויזיגותים. גלסוינטה מתה ב-568, כפי הנראה נחנקה על ידי פרדגונד שירשה את תפקיד המלכה ובכך פתחה סכסוך בן כ-40 שנה עם אחותה של גלסוינטה, ברונהילדה אשת זיגיברט הראשון. על מנת לפייס את ברונהילדה, או לפחות להקהות את זעמה, זימן זיגיברט את אחיו כילפריך לפגישה שנוהלה על ידי אחיהם גונתרם. בפגישה הוחלט כי ברונהילדה ירשה את רכושה של אחותה שקיבלה זו כמתנת חתונה (morgengabe) מכילפריך, ירושה שכללה נחלאות רבות ובהן הערים בורדו, לימוז' וקאור.
נאמר כי פרדגונדיס ארגנה את חיסולו של זיגיברט הראשון ב-575 בעזרת סכינים מורעלות, וכי ניסתה להתנקש בחייהם של בנו של זיגיברט, כילדברט השני, גיסה גונתרם וכן בחיי ברונהילדה. וכן הרגה את הבישוף פראטקסטאטוס (Praetextatus) ב-586.
ילדיה:
לידתו של כלותאר התרחשה אחרי מותו של אביו ולכן פרדגונד נחשדה בניאוף. היא ארגנה 3 בישופים ו-300 גברים שיישבעו שכלותאר הוא בנו של כילפריך ויורשו החוקי.
גרגוריוס מטור מתאר אותה כרוצחת אכזרית וסדיסטית; בנה, כלותר, הרג את ברונהילדה תוך שהוא ממשיך את שנאתה של פרדגונד לברונהילדה. הוא קשר בשרשראות את המלכה ברונהילדה, שהייתה כבר בשנות השישים לחייה לארבעה סוסים שדרבנו לארבעה כיוונים שונים וקרעו את גופה של המלכה לגזרים.
לאחר מכן הפך כלותר למלך כל ממלכת הפרנקים.
פרגונד נפטרה ב-8 בדצמבר 597 בפריז, קברה בבזיליקת סן-דני עשוי אבן גיר קשה, מעוצב במוזאיקה של נחושת ושיש שהובא מכנסיית סן ז'רמן דה פרה.
פרדגונד בפולקלור
מסופר עליה כי לאודסטיס, (Leudastis), מי שהיה רוזן טור, הפיץ רכילות לפיה הבישוף של בורדו, ברטרנדוס (Bertrandus), הוא המאהב של פרדגונדיס. כילפריק אסר את לאודסטיס לפרק זמן ואז שחררו מהכלא. לאודסטיס פנה אל פרדגונד בבקשה כי תמחל לו, פרדגונדיס הפגועה מהרכילות פרצה בבכי, פקדה על משרתיה לתפוס את לאודסטיס. הלה נפצע כשהתנגד ואז פקדה פרדגונדיס להשליך אותו על הרצפה ולהרוג אותו.
מציעים את פרדגונד כמודל שנתן השראה לסיפור סינדרלה. גרגוריוס מטור כתב עליה שהיא קינאה לבתה, עצמה ובשרה, ריגונתיס, שטענה כי היא זו שצריכה להיות פילגש ולא אימה ושהאשימה את פרדגונד בקמצנות. פרדגונד המתינה להזדמנות מתאימה ותחת מסווה של נדיבות לב לקחה את בתה לחדר האוצר, פתחה בפניה את ארגז האוצרות והראתה לה את תכשיטי המלך אותם הוציאה מהארגז. פרדגונד השימה עצמה עייפה ואמרה לריגונתיס שתוציא מהארגז מה שידה משיגה. כאשר הבת כרעה ברך והתכופפה אל תוך הארגז, סגרה פרדגונדה את מכסה הארגז על צוואר בתה והייתה הורגת אותה אם לא היו המשרתים נחלצים לעזרתה.
ריגונתיס שודכה לנסיך הוויזיגותי ריקרד, בנו של המלך ליאוויגילד מהיספניה. על מנת לצייד את תהלוכת הנישואין ולהעלות את יוקרתה, רוקנה פרדגונד את אוצר הממלכה למרות התנגדות האצולה. פרדגונד טענה כי כל המתנות הן תולדה של רכוש שנצבר על ידי בעלה ונדיבותו. במהלך המסע הארוך נשדדה שיירת הכלולות פעם אחר פעם על אף שהדבר היה אסור על ידי החוק הסאלי, ומשרתיה של ריגונתיס נטשו אותה. כאשר הגיעה ריגונתיס לטולוז, נשאר מכל העושר שהובילה רק מעט מאוד. אחרי מותו של כילפריך ב-584, דסידריוס מאקוויטינה הלך לטולוז להודיע לריגונטיס על מות אביה ולאבטח את שרידי הרכוש. ריגונתיס המרוששת חזרה לבית אימה והנישואין בוטלו. מסופר שכאשר חזר המשרת לאונרדוס (Leunardus) מטולוז וסיפר לפרדגונדיס כי שדדו את תהלוכת החתונה של בתה, ריגונתיס (Rigunthis). פרדגונדיס הזועמת ציוותה להפשיטו מבגדיו ולשלחו ערום. היא גם ציוותה להכות או להשחית את גופם של אנשי הפמליה והמשרתים שהיו בתהלוכה. וזאת כנקמה במי שהיו עדים לקלונה. מאחר שלא יכלה לנקום בשודדים.
נטעלי גבירץ
ביוגרפיה
גבירץ גדלה בתל אביב, בתם של ראובן גבירץ ויעל גבירץ ואחותו של השחקן והתסריטאי ניתאי גבירץ. למדה בבית הספר לאמנויות. ממקימי מועדון "הפטיפון" בתל אביב והלייבל העצמאי פאסט מיוזיק. במסגרת הלייבל והמועדון יצרה עטיפות תקליטים, קליפים ופוסטרים, חלקם הופיעו בספרים ותערוכות בינלאומיות.
כתבה תסריטים למגוון תוכניות בערוץ הופ!, בהן "רחוב סומסום" ו"ממלכת טוביהו".
עבדה כעיתונאית ועורכת באתר "מאקו".
עורכת ירחון הילדים "אדם צעיר".
בת זוגו של אמיר שור ואם לשלושה.
בשנת 2022 השתתפה בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
אדסל ברמודה
אדסל ברמודה (באנגלית: Edsel Bermuda) היא מכונית סטיישן גדולה, שיוצרה על ידי חטיבת המכוניות "אדסל" (באנגלית: Edsel) בקונצרן הרכב פורד בארצות הברית בשנת 1958.
ייצור והרכבה
דגמי "אדסל בורמודה" יוצרו במפעלי ההרכבה של פורד: "Edison Assembly" בעיר אדיסון בניו ג'רזי, "Michigan Assembly Plant" בעיר ויין במישיגן, "Atlanta Assembly" בעיר "Hapeville" ג'ורג'יה, ו-"San Jose Assembly Plant" באזור צפון קליפורניה, קליפורניה.
תלסופוביה
תלסופוביה (מיוונית: θάλασσα = תלסו "ים", φόβος = פחד. באנגלית: Thalassophobia) הוא מושג מתחום הפסיכולוגיה, המתאר פחד או הירתעות מגופי מים עמוקים כמו ים, אוקיינוסים, בריכות או אגמים. יש להבדיל תלסופוביה מאקוופוביה, המסווגת כפחד ממים עצמם ולא מגופי מים עמוקים.
רומיאו אנטוניאצי
רומיאו אנטוניאצי (באיטלקית: Romeo Antoniazzi; 4 במאי 1862 – 7 במאי 1925) היה בונה כלי קשת איטלקי.
חייו
רומיאו אנטוניאצי נולד בקרמונה, בנו השמיני של בונה כלי הקשת הנודע, גאטנו אנטוניאצי. הוא למד את אומנותו אצל אביו ובראשית דרכו עבד עמו ועם אחיו, ריקארדו, בבניית כלי קשת בשביל ליאנדרו ביזיאק. בהמשך עבד במקומות שונים, גם באופן עצמאי וגם עם אחרים.
חוסר היציבות בחייו ניכר באיכות תוצרתו, שהייתה נתונה לשינויים רבים ובולטים. כלי הנגינה המעניינים ביותר שיצר, כמו אלה של אחיו ריקארדו, נבנו בסוף המאה ה-19. הוא הכשיר למקצוע מספר רב של תלמידים. הכלים שיצר, אם גם לא היו משוכללים ומעודנים כאלה של אחיו (בייחוד בתקופה המאוחרת של עבודתו), הצטיינו באישיות ייחודית ובספונטניות, תכונות המזכות אותם כיום בהערכה רבה. הלכה שלו משתנה בצבע ובאיכות בהתאם לתקופות הייצור, החל בכתום-צהוב בהיר וכלה בחום-כתום ולעיתים חום כהה (בכלים מתקופת חייו המאוחרת הייתה הלכה מועדת לדהייה והכלים נראים לא פעם חסרי ברק ועמומי-גוון). רומיאו אנטוניאצי השתמש בתוויות שונות. בשלהי חייו השתמש בתווית שעליה המילים ‘fece in Cremona’ ושלט האצולה של קרמונה, אף כי הוא לא חזר מעולם לעבוד בעיר הולדתו (סביר להניח, שהשתמש בתווית זו מסיבות עסקיות וכדי להיבדל מאחיו).
השחתת הזקן
מקור האיסור
נאמר בספר ויקרא בפרשת קדושים בהתייחס "אֶל כָּל עֲדַת בְּנֵי יִשְׂרָאֵל":
נוסף על כך בפרשת "אמור אל הכהנים" פסוק מיוחד המופנה אל הכהנים: "וּפְאַת זְקָנָם לֹא יְגַלֵּחוּ".
חז"ל פירשו את הפסוק הנוסף המופנה אל הכהנים לא כאיסור מיוחד לכהנים, אלא כבא ללמד פרטים שונים באיסור זה, אבל יש אומרים שכהן המקיף ראשו כן עובר בשני לאוין.
"השחתת הזקן" היא גילוח השיער באזור הסנטר.
טעם המצווה
הרמב"ם סובר שטעם האיסור הוא משום שכך היה מנהגם של עובדי עבודה זרה, והתורה, ברצותה להרחיק את בני ישראל מעבודה זרה, אסרה להדמות להם. נראה שהרמב"ם למד זאת מהקשר המצוות הסמוכות: איסור אכילה על הדם, ניחוש, וכתובת קעקע. בהתאם, הכליל הרמב"ם את איסור הקפת הראש והשחתת הזקן בחטיבת "הלכות עבודה זרה" (פרק יב) שבמשנה תורה.